ພວກຜູ້ນຳ ຢູໂຣບ ຫວັງວ່າ​ ຈະມີການປ່ຽນແປງ ທີ່ອົງການ​ເນ​ໂຕ 
ພວກ​ຜູ້ນຳຢູ​ໂຣບ ຄາດ​ວ່າ​ ຢາກ​ໄດ້​ຍິນ​ ການ​ຢືນຢັນທີ່​ວ່າ ການ​ຕໍ່ສູ້ຕ້ານພວກ​ກໍ່​ການ​ຮ້າຍ ຂອງອົງການ​ເນ​ໂຕ ຈະ​ຂະຫຍາຍ​ອອກໄປ ​ກາຍເຂດ​ຢູ​ໂຣບ.
ພວກຜູ້ນຳຂອງອົງການເນໂຕ ກຳລັງເດີນທາງໄປຍັງນະຄອນຫຼວງ Brussels ເພື່ອກອງປະຊຸມສຸດຍອດ ໃນວັນທີ 25 ພຶສພາ ມື້ອື່ນນີ້ ທີ່ຄາດວ່າ ຈະບັນລຸ ຂໍ້ຕົກລົງສຳຄັນຫຼາຍຢ່າງ ຍ້ອນການໂຈມຕີກໍ່ການຮ້າຍຕໍ່ອັງກິດໃນວັນຈັນ ມື້ກ່ອນນີ້ ຈະຄອບງຳກອງປະຊຸມດັ່ງກ່າວ ມັນຈຶ່ງຈະມີການເຫັນພ້ອມນຳກັນ ໂດຍໄວ ໃນຄວາມຈຳເປັນທີ່ຈະຫາທາງຕໍ່ສູ້ກັບລັດທິກໍ່ການຮ້າຍ ທັງຢູ່ພາຍ ໃນປະເທດ ແລະຢູ່ນອກປະເທດເຊັ່ນຢູ່ອັຟການິສຖານເປັນຕົ້ນ ສ່ວນວ່າ ຈະເຮັດວີທີໃດນັ້ນ ມັນເປັນຄຳຖາມແນວນຶ່ງຕ່າງຫາກ Luis Ramirez ນັກຂ່າວ VOA ພາກພື້ນຢູໂຣບ ມີລາຍງານມາຈາກນະຄອນຫຼວງ Brussels ຊຶ່ງວັນນະສອນ ຈະນຳລາຍລະອຽດມາສະເໜີທ່ານ ສົງຄາມໃນອັຟການິສຖານ ແມ່ນນຶ່ງເລື່ອງສຳຄັນ ທີ່ຈະນຳຂຶ້ນມາເປັນຫົວຂໍ້ ທີ່ພວກຜູ້ນຳຢູໂຣບ ຫວັງວ່າຈະຮຽນຮູ້ນຳກັນຕື່ມອີກ ຕອນທີ່ພວກເພິ່ນຈະພົບ ປະກັບ ປະທານາທິບໍດີສະຫະລັດ ທ່ານດາໂນລ ທຣຳ ຜູ້ນຳສະຫະລັດທ່ານນີ້ ຕ້ອງການຢາກຊຸກຍູ້ເພີ່ມຕື່ມຄວາມພະຍາຍາມຂອງ ເນໂຕ ໃນການຕໍ່ສູ້ສົງຄາມ ດັ່ງກ່າວ ແຕ່ວ່າ ນາຍົກລັດຖະມົນເຢຍຣະມັນ ທ່ານນາງ Angela Merkel ໄດ້ສະແດງ ໃຫ້ເຫັນວ່າ ທ່ານນາງຍັງບໍ່ແນ່ໃຈກ່ຽວກັບເລື່ອງນີ້ ແລະຢາກລໍຖ້າໄປກ່ອນຈົນ ກວ່າ ເນໂຕ ຈະໄດ້ສົນທະນາຫາລືກັນກ່ຽວກັບເລື່ອງນີ້ ທ່ານນາງ Angela Merkel ກ່າວວ່າ ນອກຈາກສົງຄາມໃນອັຟການິສຖານແລ້ວ ທ່ານທຣຳ ຍັງໄດ້ເຮັດໃຫ້ແຈ່ມແຈ້ງວ່າ ທ່ານຢາກໃຫ້ ບັນດາສະມາຊິກເນໂຕ ປະກອບຢ່າງໜ້ອຍສຸດຂອງຕົນແລະຈ່າຍຄ່າ ທຳນຽມເທົ່າກັບ 2 ເປີເຊັນ ຂອງຜົນຜລິດລວມຂອງຊາດເຂົ້າໃສ່ການປ້ອງກັນ ພວກຜູ້ນຳຢູໂຣບຄາດວ່າ ຢາກໄດ້ຍິນການຢືນຢັນ ທີ່ວ່າ ການຕໍ່ສູ້ ຕໍ່ຕ້ານພວກກໍ່ ການຮ້າຍຂອງອົງການເນໂຕ ຈະຂະຫຍາຍອອກໄປກາຍເຂດຢູໂຣບ ແລະຂ້າມ ມະຫາສະຫມຸດ Atlantic ສ່ວນ Lord David Owen ອະດີດລັດຖະມົນຕີອັງກິດ ກ່າວວ່າ